《代柬本厚觅蕨粉》
明代·谢复

蕨粉由来味最嘉，常呼纤手试金芽。杓分新涧流云液，杵带残星捣月华。

细嚼水晶圆更滑，閒抄晴雪净无瑕。何人会得先生意，早晚前村兴易赊。

作者简介：（1441—1505）明徽州府祁门人，字一阳。弃科举，与陈献章从吴与弼学。居家孝友，丧祭冠婚，悉遵古礼。主知行并进，以记诵诂训为余事。晚居西山之麓，学者称西山先生。有《西山类稿》。